open-index/open-wikipedia-markdown huggingface dataset:
Antti Hyvärinen

**Antti Abram Hyvärinen** () var ein finsk skihoppar frå Rovaniemi. Han vart olympiameister i skihopping under OL 1956 i Cortina d'Ampezzo. Hyvärinen var medlem av Ounasvaaran Hiihtoseura.

## Aktiv
Hyvärinen debuterte internasjonalt under vinter-OL 1952 i Oslo. Her kom han på sjuandeplass i hopprennet, og vart dermed beste finne i tevlinga. To år seinare kom han på niandeplassen under ski-VM 1954 i Falun, der landsmennene Matti Pietikäinen og Veikko Heinonen syrgde for finsk dobbelsiger. I 1955 deltok Hyvärinen i Holmenkollrennet og vart nummer fem, landsmannen Aulis Kallakorpi sigra.

Hyvärinen og Kallakorpi gjentok under vinter-OL 1956 bragda til landsmennene som vann dobbelsiger under ski-VM 1954. Etter 81 meter i fyrste omgang slo Hyvärinen til med dagens lengste hopp, 84 m, i den andre omgangen og enda på 227 poeng, to poeng meir enn Kallakorpi og 2,5 poeng føre bronsemannen Harry Glaß frå Tyskland. Dermed vart Hyvärinen den fyrste ikkje-nordmann som vann olympisk gull i skihopping. Pa tampen av OL-sesongen 1956 vann han Homenkollrennet framom norske Arne Hoel.

Etter 1956 plasserte Hyvärinen seg lengre nede på resultatlistene. Han vart nummer seks i Holmenkollen i 1957 og kom på sjuandeplassen i 1960. I 1960 slutta han som skihoppar og arbeidde dei neste fire åra som konstruktør av skibakkar.

Hyvärinen døydde i Bad Nauheim i Tyskland.

## Kjelder

*P.Chr. Andersen:*Den nye olmpiaboken*, 1957
**Denne artikkelen bygger på «[[:de:Antti Hyvärinen|Antti Hyvärinen]]» frå ,  den 22. november 2012.*  

## Bakgrunnsstoff
*
Tapio Räisänen

**Tapio Räisänen** () er ein finsk tidlegare skihoppar frå Taivalkoski. Han vart verdsmeister i storbakken i 1978, i Lahti i heimlandet Finland.

Räisänen har dei seinare åra drive eit ferieanlegg i Kuuharju i Lappland.

## Aktiv
Räisänen debuterte internasjonalt 30. desember 1975 i Oberstdorf, utan å utmerke seg. Seinare i OL-sesongen vart han finsk meister i storbakken, og han vart beste finne med ein sjuandeplass i hopprennet i Lahti. I 1977 kom han på sjuandeplass i skiflygings-VM, som det året vart arrangert i Vikersund i Noreg.

Under VM 1978 i Lahti gjekk Räisänen overraskande heilt til topps i det jevne storbakkerennet; 0,3 poeng framom austerrikaren Alois Lipburger og 0,8 poeng føre aust-tyske Falko Weißpflog. Han gjorde eit godt renn også i normalbakken og kom då på sjetteplass.

Räisänens beste plassering i den tysk-austerrikske hoppveka kom i avslutningsrennet i Bischofshofen i 1979, der han vart nummer ni. Same sesongen vann han eit internasjonalt hopprenn i Sapporo i Japan. Han la opp som aktiv skihoppar i 1980.

## Kjelder
**Sportsboken*, aktuelle årgangar

**Denne artikkelen bygger på «[[:de:Tapio Räisänen|Tapio Räisänen]]» frå ,  den 22. november 2012.*  
 

## Bakgrunnsstoff
*
Juhani Kärkinen

**Juhani Tapio Antero Kärkinen** () var ein finsk skihoppar frå Kotka. Han vann gullmedaljen i det spesielle hopprennet under VM 1958 i Lahti, hans "heimebane" ettersom han tevla for Lahden Hiihtoseura. Skihopparen Kalevi Kärkinen var ein eldre bror som også hevda seg internasjonalt i skihopping.

## Aktiv
Kärkinen kom på tredjeplass i hopprennet i Lahti i 1956, bak landsmennene Hemmo Silvennoinen, som vann, og Eino Kirjonen. Året etter fekk han same plassering i Holmenkollrennet, då med Helmut Recknagel frå Aust-Tyskland og same Kirjonen føre seg på resultatlista.

Vinteren 1958 gjekk verdsmeisterskapen på ski i Kärkinen sin treningsbakke heime i Lahti. Her vann han ein suveren siger, 10 poeng framom landsmannen Ensio Hyytiä. Dermed sikra dei to finsk dobbeltsiger i hopp i den tredje store skimeisterskapen på rad, ei bragd som omfatta seks ulike skihopparar.

Året etter sigra Kärkinen på ny i Lahti, 3,5 poeng framom nordmannen Anders Woldseth, med Helmut Recknagel på tredjeplass. I OL-sesongen 1960 kom Kärkinen på tredjeplass i Lahti, tett bak dei nye finske storhopparane, Veikko Kankkonen som vann tevlinga, og Niilo Halonen. Tidlegare på vinteren vart Kärkinen nummer åtte i hopprennet under OL i Squaw Valley i USA.

Romjula 1960 vann Kärkinen opningsrennet i den tysk-austerrikske hoppveka, og fekk broren Kalevi med seg på pallen, ettersom denne kom på delt tredjeplass. Juhani Kärkinen vart til sist nummer fem i hoppveka 1960/61 med 856,7 poeng, knapt to poeng bak broren som vart nummer tre. Seinare i 1961-sesongen vart Juhani nummer to i Svenska skidspelen i Falun, eitt poeng bak nordmannen Toralf Engan, medan han året etter vart nummer fem i Falun.

Kärkinen deltok i hoppveka 1962/63, og fekk som best ein tiandeplass. Seinare i 1963-sesongen tok han ein ganske klar siger i hopprennet i Lahti.

Han vart finsk meister i 1958, -59 og -61.

## Kjelder
**Sportsboken*, aktuelle årgangar

**Denne artikkelen bygger på «[[:de:Juhani Kärkinen|Juhani Kärkinen]]» frå ,  den 22. november 2012.*  
 

## Bakgrunnsstoff
*
Alice Creek

**Alice Creek**  er ei vik heilt sør i Port Lockroy på Wiencke Island i Antarktiske Arkipel i Antarktis. Ho vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter kona til Édouard Lockroy, som var visepresident i Frankrike og som fekk regjeringa til å støtte ekspedisjonen. 

Vest for Alice Creek ligg Knife Edge Ridge, som er staden der isbreeen snur inn i det indre hamneområdet i Port Lockroy. 

## Kjelder

**Denne artikkelen bygger på «[[:en:Alice Creek|Alice Creek]]» frå ,  den 22. november 2012.* 
*** oppgav desse kjeldene:*
*
Te Urewera nasjonalpark

**Te Urewera natsjnalpark** er ein av fjorten nasjonalparkar på New Zealand, og den største av dei fire på Nordøya. Parken dekkjer eit område på om kring 2 127&nbsp;km², og han ligg nordaust for regionen Hawke's Bay.

## Historie
Den 28. juli 1954 vart tilsigsområda til Waikaremoanasjøen, Waikareitisjøen og andre statlege reservat oppretta som ein nasjonalpark, og i 1957 var det kome framlegg om å leggja til resten av dei statlege områda i Te Urewera nord for Ruatahuna. Desse framlegga vart formaliserte i november 1957 då nye område på 1 350&nbsp;km² vart lagde til. Fleire tillegg kom i 1962, 1975 og 1979, med mindre utvidingar og grenseendringar i perioden mellom. 

## Maoriområde

Innsjøar og maori-enklavar vart ikkje tekne med i parkområdat. Staten har leigd sjøane som er administrerte av Miljøverndepartementet, Department of Conservation.

Te Urewera er det tradisjonelle heimlandet til Tuhoe-folket. På grunn av området sin geografiske isolasjon, vart det ein av dei siste regionane som vart gjort krav på under den britiske koloniseringa i på 1800-talet. Maorileiaren Te Kooti fann tilflukt her frå forfølgjarane sine, og danna ein allianse med Tuhoe.

## Etymologi
Namnet til parken kjem frå maoriorda *ure* som tyder 'penis', og *wera*, som tyder 'brent', slik er altså den bokstavlege omsetjinga frå maori 'brend penis' (nasjonalpark). Dette namnet kjem frå ei tradisjonell maoriforteljing, der ein høvding, for fleire hundre år sidan, døydde då han var ute på ei jaktferd i skogane som no utgjer parken. Han rulla over i søvne medan han låg nær leirbålet, og fekk store brannskadar i underlivet.

## Dyre- og planteliv
Alle dei innfødde fugleslaga på Nordøya, utanom wekarikse, held til i parken. Kronebregne (*[[Blechnum discolor]]*) er ein utbreidd plante i skogbotnen.

## Referansar

* Charles Rawlings-Way, Carolyn Bain, Brett Atkinson, Errol Hunt, Peter Dragicevich and Sarah Bennett. 2008. *New Zealand*, Lonely Planet Publications, Edition 14, ISBN 1-74104-816-8  756 sider


**Denne artikkelen bygger på «[[:en:Te Urewera National Park|Te Urewera National Park]]» frå ,  den 22. november 2012.*
Anna Cove

**Anna Cove** er ei vik like aust for Cape Anna ved nordenden av Arctowski Peninsula, langs vestkysten av Graham Land. Ho vart kartlagd av Belgica-ekspedisjonen den 30. januar 1898, og fekk namn etter Cape Anna.

## Kjelder
{{liminn:omsett|en|kjelder=*
Matti Pietikäinen

**Matti Pietikäinen** () var ein  finsk skihoppar frå Kuopio. Han vart verdsmeister i skihopping i Falun i 1954. Pietikäinen tevla for klubben *Puijon Hiihtoseura* frå fødebyen Kuopio.

## Aktiv
Pietikäinen-brørne, Lauri, Aatto og Matti, var dominerande i finsk skihopping i 1940-åra. Matti, den yngste av brørne, var ein av dei fyrste skihopparane som under svevet heldt armanen langs sida av kroppen, den såkalla finnestilen. Til byrjinga av 1950-åra hoppa ein med armane strekt rett forover i svevet.

Under OL 1948 i St. Moritz kom Matti Pietikäinen på fjerdeplass og vart beste ikkje-norske utøvar, medan broren Aatto Pietikäinen kom på åttandeplass. Året etter deltok Matti i Holmenkollrennet og kom på andreplass, berre slått av nordmanenn Torbjørn Falkanger. Vinteren 1950 la Pietikäinen ut på den lange reisa til ski-VM i Lake Placid i delstaten New York i USA. Der vart han nummer ni i hopprennet og beste finne, nordmannen Hans Bjørnstad vart verdsmeister. I 1951 var Pietikäinen tilbake i Holmenkollen, men vart då nummer 14. Året derpå, under vinter-OL 1952 i Oslo, fekk han ikkje delta for Finland, som straff etter eit slagsmål i ei kneipe.

Den 15. februar 1954 vart Pietikäinen den fyrste finske verdsmeisteren i skihopping.
Under VM 1954 i Falun var han heile 10 poeng framom nestemann, landsmannen Veikko Heinonen. I same sesongen vann Pietikäinen hopprennet i Lahti, då føre ein annan landsmann, Eino Kirjonen.

Pietikäinen vart finsk meister i skihopping i 1948 og 1953. Ved sesongslutt i 1954 la han opp som aktiv skihoppar.

Pietikäinen omkom i ei trafikkulukke i 1967.

## Kjelder og bakgrunnsstoff

**Denne artikkelen bygger på «[[:fi:Matti Pietikäinen|Matti Pietikäinen]]» frå ,  den 22. november 2012.*  
 
*
Alvaro Cove

**Alvaro Cove** er ei vik på nordsida av Bryde Island ved Danco Coast i Graham Land i Antarktis. Vika vart kartlagd av Den argentinske antarktisekspedisjonen, 1950–51, og kalla opp etter ein offiser på støtteskipet til ekspedisjonen. 

## Sjå òg
*Antarktiskekspedisjonar

## Kjelder

**Denne artikkelen bygger på «[[:en:Alvaro Cove|Alvaro Cove]]» frå ,  den 22. november 2012.* 
*** oppgav desse kjeldene: 
* *
Bahia Cangrejo

**Bahia Cangrejo** (britisk **Crab Cove**) er ei vik like vest for Azure Cove i Flandres Bay, langs vestkysten av Graham Land. Ho vart først grovt kartlagd av Belgica-ekspedisjonen under Gerlache, 1897–99. Namnet **Bahia Cangrejo** vart gjeven av Den argentinske antarktisekspedisjonen i 1951–52. Namnet er skildrande og kjem frå den vesle halvøya på vestsida av vika, som sett frå lufta minnar om ein hummar. Hummar er cangrejo på spansk. 

## Kjelder
* SCAR Composite Gazetteer of Antarctica (Cangrejo Cove).
*
Betzel Cove

**Betzel Cove** er ei vik i Wylie Bay, som ligg aust-nordaust for Dream Island. Ho vart kalla opp etter Alfred P. (Buzz) Betzel, som var prosjektleiar for den marine delen til polarprogrammet til National Science Foundation 1974–86.

## Kjelder

**Denne artikkelen bygger på «[[:en:Betzel Cove|Betzel Cove]]» frå ,  den 22. november 2012.* 
*** oppgav desse kjeldene: 
* *
Bolsón Cove

**Bolsón Cove** er ei vik inst i Flandres Bay, som ligg like aust for Etiennefjorden, langs vestkysten av Graham Land. Ho vart først kartlagd av Belgica-ekspedisjonen under Gerlache, 1897–99. Namnet er nedteikna på eit argentinsk kart frå 1954 og er truleg skildrande sidan «bolsón» er spansk for ei stor taske. 

## Kjelder

**Denne artikkelen bygger på «[[:en:Bolsón Cove|Bolsón Cove]]» frå ,  den 22. november 2012.* 
*** oppgav desse kjeldene: 
* *
Brialmont Cove

**Brialmont Cove** er ei vik i Hughes Bay, som ligg mellom Charles Point og Spring Point langs vestkysten av Graham Land i Antarktis. Ho vart kartlagd i 1898 av Belgica-ekspedisjonen under Gerlache, som namngav ho etter generalløytnant Henri Alexis Brialmont, eit medlem av Belgica-komiteen.

## Kjelder

**Denne artikkelen bygger på «[[:en:Brialmont Cove|Brialmont Cove]]» frå ,  den 22. november 2012.* 
*** oppgav desse kjeldene:*
*
Chudomir Cove

**Chudomir Cove** (bulgarsk *залив Чудомир*, ‘Zaliv Chudomir’) er ei 4,3&nbsp;km brei vik som trengjer 3,4&nbsp;km søraustkysten av Trinityhalvøya på Den antarktiske halvøya sør for Pitt Point og nord for Kiten Point.

Vika er kalla opp etter den bulgarske forfattaren Tsjudomir (Dimitar Tsjorbadzjijski, 1890-1967).

## Kjelder

* Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
* SCAR Composite Antarctic Gazetteer.
Cierva Cove

**Cierva Cove** er ei vik som ligg 6&nbsp;nautiske mil søraust for Cape Sterneck i Hughes Bay, like sør for Chavdar Peninsula langs vestkysten av Graham Land i Antarktis. Ho er med på eit argentinsk kart frå 1950. Ho vart namngjeven av UK Antarctic Place-Names Committee i 1960 etter Juan de la Cierva, ein spansk designer av autogiro, den første suksessrike luftfartøyet med roterande vengje i 1923.

## Kjelder

* SCAR Composite Gazetteer of Antarctica.
Azure Cove

**Azure Cove** er ei vik som ligg like aust for Cangrejo Cove sørvest i Flandres Bay, på nordaustkysten av Kiev Peninsula i Graham Land. Ho vart oppdaga av Belgica-ekspedisjonen under Gerlache (1897&ndash;99) og namngjeven **Baie d'Azur** då «Belgica» ankra opp her og alt hadde ein blåaktig farge i kveldslyset.

## Kjelder

**Denne artikkelen bygger på «[[:en:Azure Cove|Azure Cove]]» frå ,  den 22. november 2012.* 
*** oppgav desse kjeldene:*
*
Beaupré Cove

**Beaupré Cove** er ei vik som ligg mellom Jones Point og O'Neal Point, nordvest for Piccard Cove i Wilhelmina Bay, langs vestkysten av Graham Land. Ho vart først kartlagd av Belgica-ekspedisjonen under Gerlache, 1897–99, og vart namngjeven av UK Antarctic Place-Names Committee i 1960 etter Charles-François Beautemps-Beaupré, den franske hydrografen som i 1825 lærte offiserane på «Astrolabe» og «Zélée» korleis dei skulle gjere målingar frå landskapsteikningar.

## Kjelder
Fishtrap Cove

**Fishtrap Cove** er ei lita vik 200 meter nordvest for Boulder Point på sørvestsida av Stonington Island, like utanfor vestkysten av Graham Land i Antarktis. Ho vart først kartlagd av U.S. Antarctic Service, 1939–41, og kartlagd på ny i 1946–47 av Falkland Islands Dependencies Survey (FIDS), som gav ho dette namnet fordi FIDS nytta vika til å setje ut ruser.

## Kjelder
Eagle Cove

**Eagle Cove** er ei lita vik like vest for Seal Point langs sørsida av Hope Bay, ved nordaustenden av Den antarktiske halvøya. Ho vart oppdaga av Johan Gunnar Andersson frå Den svenske antarktisekspedisjonen, 1901–04, som overvintra ved Hope Bay i 1903. Ho vart namngjeven av Falkland Islands Dependencies Survey (FIDS) etter skipet «Eagle», som deltok i opprettinga av FIDS-basen ved Hope Bay i 1945.

## Kjelder
Gaul Cove

**Gaul Cove** er ei vik på nordaustsida av Horseshoe Island, utanfor kysten av Graham Land i Antarktis. Ho vart namngjeven av UK Antarctic Place-Names Committee etter Kenneth M. Gaul, den første leiaren av Falkland Islands Dependencies Survey sin stasjon på Horseshoe Island i 1955.

## Kjelder
Giffard Cove

**Giffard Cove** er ei vik på vestsida av Charlotte Bay, langs vestkysten av Graham Land. Ho vart kartlagd av Belgica-ekspedisjonen under Gerlache, 1897-99.  Ho vart namngjeven av United Kingdom Antarctic Place-Names Committee (UK-APC) i 1960 etter Henri Giffard (1825–1882), ein fransk ingeniør som bygde og flydde den første navigerbare ballongen (styrbart luftskip), i 1852.

## Kjelder

**Denne artikkelen bygger på «[[:en:Giffard Cove|Giffard Cove]]» frå ,  den 22. november 2012.* 
*** oppgav desse kjeldene:*
Gin Cove

**Gin Cove** er ei vik i Antarktis på nordvestkysten av James Ross Island nord for Tumbledown Cliffs. 

Fordi andre namn i området kjem frå alkoholhaldige drykkar fekk ho namnet «Gin Cove» av United Kingdom Antarctic Place-Names Committee (UK-APC) i 1983.

## Kjelder

**Denne artikkelen bygger på «[[:en:Gin Cove|Gin Cove]]» frå ,  den 22. november 2012.* 
*** oppgav desse kjeldene:*
Hugershoff Cove

**Hugershoff Cove** er ei vik som ligg mindre enn 1&nbsp;nautisk mil sør for Louise Island og Emma Island, og 2&nbsp;nautiske mil nordvest for Beaupré Cove i Wilhelmina Bay, langs vestkysten av Graham Land i Antarktis. Ho vart kartlagd av Belgica-ekspedisjonen under Gerlache, 1897–99, og vart namngjeven av UK Antarctic Place-Names Committee i 1960 etter Carl R. Hugershoff (1882–1941), ein tysk geodet som designa autokartografen, eit instrument som først nytta prinsippa om fotogrammetri til flyfoto, kring 1921,

## Kjelder
Dimitrov Cove

**Dimitrov Cove** (bulgarsk *Димитров залив*, ‘Dimitrov Zaliv’) er ei 6,8&nbsp;km brei vik som trengjer 4.8&nbsp;km inn på nordvestkysten av Velingrad Peninsula ved Graham Coast i Graham Land i Antarktis. Vika har innløp mellom Pripek Point i vest og Biser Point i aust. Hoekbreen og Rusalkabreen munnar ut i vika, og i innløpet ligg Camacúa Island.

Vika er kalla opp etter den bulgarske historikaren Bozjidar Dimitrov (f. 1945) for støtta hans til det bulgarske antarktisprogrammet.

## Kjelder
* SCAR Composite Antarctic Gazetteer.
Dorian Bay

**Dorian Bay** er ei vik på nordvestsida av Wiencke Island, 1&nbsp;km aust-nordaust for Damoy Point i Antarktiske Arkipel. Ho vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter Monsieur Dorian, eit medlem av French Chamber of Deputies.

To strukturar vart reiste ved kysten av Dorian Bay, den argentinske Refugio Bahia Dorian i 1957, og ein større bygning kalla Damoy-hytta i 1975, i samband med flyturar til og frå ei isstripe på sommaren før sjøisen forsvann nær Rothera forskingsstasjon. Damoy-hytta og isstripa vart lukka i 1995 og bygningen er no oppført på lista over verneverdige stader og minnesmerke i Antarktis. 

## Kjelder
Français Cove

**Français Cove** er ei lita vik på vestsida av Port Charcot, på nordenden av Booth Island i Wilhelm Archipelago i Antarktis. Ho vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter skipet «Français», som låg fortøydd i vika under vinteroperasjonane til ekspedisjonen ved Port Charcot i 1904.

## Kjelder
Hyatt Cove

**Hyatt Cove** er ei vik på vestsida av Sonia Point i Flandres Bay, ved Danco Coast i Graham Land i Antarktis. Ho vart oppdaga og grovt kartlagd av Belgica-ekspedisjonen, 1897–99. Ho vart kartlagd i større detalj i 1950-åra av argentinske, britiske og chilenske ekspedisjonar, og vart namngjeven av UK Antarctic Place-Names Committee (UK-APC) i 1986 etter Raymond H. Hyatt av kartografavdelinga ved Foreign and Commonwealth Office, 1949–85, og leiar for avdelinga frå 1970 med ansvar for å førebu kart for UK-APC.

## Kjelder
Kennedy Cove

**Kennedy Cove** er ei vik i Wylie Bay, nord for Loudwater Cove. Ho er kalla opp etter Henry Kennedy, som var underdirektør i Peninsula System for Antarctic Services, og arbeidde òg for Antarctic Services Associates. Han leia ombygginga av M/V «Polar Duke» frå eit oljeartøy til forskingfartøy, i tillegg til ombygginga av erstattaren R/V «Laurence M. Gould».
Killermet Cove

**Killermet Cove** er den sørlegaste av to viker på vestsida av Bryde Island, utanfor vestkysten av Graham Land. Vika er nedteikna på eit argentinsk kart frå 1950. Ho fekk dette namnet av United Kingdom Antarctic Place-Names Committee (UK-APC) i 1960 fordi tre medlemmar av Falkland Islands Dependencies Survey (FIDS) vart jaga inn i denne vika i gummibåtane sine av seks spekkhoggarar medan dei segla rundt Bryde Island i mai 1957.
Lagarrigue Cove

**Lagarrigue Cove** er ei lita vik sør for Spigot Peak i Errera Channel ved Danco Coast. Namnet vart foreslått av Den argentinske marinen og godkjend av argentinske styresmakter i 1956 og erstatta det provisoriske namnet «Puerto Lote». VIka vart kalla opp etter kokken på Den argentinske antarktisekspedisjonen 1947-48 som forsvann i ein bresprekk i nærleiken.
Libois Bay

**Libois Bay** er ei vik på vestsida av Cholet Island med innløp mellom Rozo Point, nordvestenden av Cholet Island, og Paumelle Point, nordvestenden av Booth Island i Wilhelm Archipelago. Ho vart først kartlagd av Den franske antarktisekspedisjonen, 1903–05, og vart namngjeven av Charcot etter F. Libois, andremekanikar og snikkar på skipet «Francais».
Langmuir Cove

**Langmuir Cove** er ei vik på nordenden av Arrowsmith Peninsula i Graham Land. Ho vart namngjeven av United Kingdom Antarctic Place-Names Committee (UK-APC) etter Irving Langmuir (1881–1957), ein amerikansk fysikar som studerte snødanning. 
 
## Kjelder
Lauzanne Cove

**Lauzanne Cove** er ei vik som ligg like sør for Guyou Islands på sørsida av Flandres Bay, langs nordaustkysten av Kiev Peninsula i Graham Land. Ho vart først kartlagd av Den franske antarktisekspedisjonen, 1903–05, under Charcot, som namngav ho etter Stephane Lauzanne, som var sjefredaktør i den franske avisa Le Matin, 1900-15.

## Kjelder
* SCAR Composite Gazetteer of Antarctica.
Leith Cove

**Leith Cove** er ei vik i den nordaustlege delen av Paradise Harbor i Antarktis, langs vestkysten av Graham Land. Ho vart truleg namngjeven av kvalfangarar som opererte i nærleiken etter Leith i Skottland, som var heimehamna til kvalfangarselskapet Salvesen and Co..
 
## Kjelder
Lester Cove

**Lester Cove** er ei vik i den sørlegaste delen av Andvord Bay, på vestkysten av Graham Land. Ho vart kartlagd av Belgica-ekspedisjonen under Gerlache, 1897-99. Ho vart namngjeven av United Kingdom Antarctic Place-Names Committee (UK-APC) i 1960 etter Maxime C. Lester (1891–1957), som i lag med T.W. Bagshawe overvintra ved nærliggande Waterboat Point i 1921.
Samferdsel

**Samferdsel** eller **samferdsle** er ferdsel eller samkvem mellom to eller fleire stader. Omgrepet er også nytta som ei nemning på dei næringane som lever av å transportere personar eller gods. Ordet kommunikasjon er ofte nytta som synonym til samferdsel.

Viktige delar innan samferdselen femner jernbane og vegtransport på land, sjøfart og luftfart. Post og telekommunikasjonar er rekna som særskilde delar innan samferdselen.

## Sjå òg
* Jernbane
* Luftfart
* Postvesen
* Sjøfart
* Telekommunikasjon
* Vegtransport

## Kjelder
*
Hut Cove

**Hut Cove** er ei lita vik i den austlege delen av Hope Bay mellom Seal Point og Grunden Rock, ved nordaustenden av Den antarktiske halvøya. Ho vart oppdaga av eit lag under J. Gunnar Andersson frå Den svenske antarktisekspedisjonen, 1901–04, som overvintra ved Hope Bay i 1903. Vika fekk dette namnet i 1945 av Falkland Islands Dependencies Survey fordi dei, som den svenske ekspedisjonen, bygde ei hytte på sørsida av vika.

## Kjelder
Reiarlag

**Reiarlag** er eit firma som driv skipsfart.

Eit reiarlag kan mellom anna organiserast som enkeltpersonforetak eller aksjeselskap. Nokre kjende nordiske reiarlag er det norske Wilh. Wilhelmsen og det danske A.P. Møller-Mærsk.

## Kjelder


**Denne artikkelen bygger på «[[:nb:Rederi|Rederi]]» frå ,  den 23. november 2012.*
Reiar

**Reiar** eller **skipsreiar** er etter sjørettsleg terminologi den eller dei personane som utstyrer og driv eit skip for eiga rekning. 

Normalt er reiaren også eigaren av skipet, men det kan også berre vere leigd inn eller vere rekvirert til bruk. Det er reiaren som tilset skipsførar og mannskap og som ber husbondsansvaret for dei. Reiaren kan vere ein enkeltperson eller ei sammenslutning, til dømes eit ansvarleg selskap eller eit aksjeselskap.

## Kjelder
*
Kolbotnbrev

***Kolbotnbrev og andre Skildringar*** er ei bok av Arne Garborg, utgitt i 1890 av Mons Litleré. Boka er forma som i ei samling brev forfattaren tidlegare hadde sendt til avisa *[[Fedraheimen]]*, men breva vart revidert før boka kom ut. I *Kolbotnbrev* møter me humoristen Garborg, som leikent fortel om livet som nygift (med Hulda Bergersen), om det å bli far og den første tida i fjellstova Kolbotn i Tynset.

## Bakgrunnsstoff
* ''Kolbotnbrev'' (1890) i digitalisert utgåve hjå Nasjonalbiblioteket (berre tilgang for norske IP-adresser)
*
Interkommunalt arkiv

**Interkommunale arkiv** er sjølvstendige organisasjonar som arbeider med arkivrådgjeving og andre arkivfaglege tenester for eigarane. Namna vert ofte forkorta IKA, fylgt av namnet på fylket eller området organisasjonen dekkjer, til dømes IKA Rogaland, IKA Opplandene (Fylkesarkivet i Oppland). Eit IKA kan dekkje eitt eller fleire fylke, og sett bort frå Akershus finst det interkommunale arkiv som dekkjer alle fylka i Noreg. 

Eit IKA har som regel to hovudoppgåver: rådgjeving og depotoppgåver. Rådgjevingsrolla består i arkiv planlegging, opplæring og rettleiing i arkivsystem og arkivrutinar og hjelpe til med anna arkivarbeid, i samsvar med arkivlova med forskrift. Depotoppgåva inneber å ta vare på og tryggja kommunalt arkivmateriale og sørgje for at det vert tilgjengeleg for ettertida, jamfør føremålsparagrafen i arkivlova.

## Kjelder
Loudwater Cove

**Loudwater Cove** er ei lita vik med opning mot vest like nord for Norsel Point langs sørvestkysten av Île Anvers i Antarktiske Arkipel. Ho vart kartlagd i 1955 av Falkland Islands Dependencies Survey (FIDS) og fekk dette namnet av lyden som sjøen gav når han slo inn i vika.
Mascias Cove

**Mascias Cove** er ei vik på vestkysten av Graham Land like aust for Mount Banck. Ho vart først grovt kartlagd av Belgica-ekspedisjonen under Gerlache, 1897–99, og sidan av den skotske geologen David Ferguson, 1913-14. Ho er kalla opp etter løytnant Eladio Mascias på slepebåten under Den argentinske antarktisekspedisjonen i  1949-50.
Mindya Cove

**Mindya Cove** (bulgarsk *залив Миндя*, ‘Zaliv Mindja’) er ei 2,4&nbsp;km brei vik som trengjer 1,5&nbsp;km inn på nordvestkysten av Tower Island i Antarktiske Arkipel i Antarktis. Ho ligg mellom Cape Leguillou og Kranevo Point.

Vika er kalla opp etter busetnaden Mindya nord i Bulgaria.

## Kjelder
* Mindya Cove. SCAR Composite Gazetteer of Antarctica.
Moraine Cove

**Moraine Cove** er ei lita vik ved nordenden av Mikkelsen Bay langs vestkysten av Graham Land i Antarktis. Ei morene går ned til vika frå sørvestenden av Pavie Ridge. Namnet kjem frå Moraine Point, som professor Robert L. Nichols frå Ronne antarktiske forskingsekspedisjon (RARE) nytta då han utforska geologien i området i 1947.

## Kjelder
Mutton Cove

**Mutton Cove** er ein ankerplass 1&nbsp;km nordaust for sørenden av Beer Island i Biscoe Islands. Vika er danna av fire småøyar, Harp, Upper, Cliff og Girdler Islands. Beer Island vernar vika frå vest. Ho vart kartlagd i 1936 av British Graham Land Expedition (BGLE) under Rymill og namngjeven etter forslag frå løytnant R.G.D. Ryder i Royal Navy.

## Kjelder
Nemo Cove

**Nemo Cove** er ei vik midtvegs langs austsida av Pourquoi Pas Island, utanfor vestkysten av Graham Land. Ho vart først kartlagd i 1936 av British Graham Land Expedition (BGLE) under Rymill. Ho vart kartlagd på ny i 1948 av Falkland Islands Dependencies Survey (FIDS) og kalla opp etter kaptein Nemo, som laga og var kaptein på Nautilus i Jules Verne-romanen *[[En verdensomseiling under havet]]*. Andre terrengdetaljar på øya er kalla opp etter karakterar i denne boka.
Gjesdal Brass Band

**Gjesdal Brass Band** er eit brassband som blei oppretta i 2001 då Ålgård Musikkkorps slo seg saman med Oltedal Musikkorps. Korpset er frå Gjesdal kommune i Rogaland. Korpset har ein brei medlemsmasse og har medlemmar frå heile Jæren, frå Stavanger i nord til Hå i sør. Jonas Skartveit Rogne er dirigent og korpset har i dag 32 aktive medlemmar. Korpset deltar årleg i NM for brassband og har dei siste åra stilt i 2. divisjon. 

Gjesdal Brass Band har som målsetting å skape gode opplevingar for publikum og medlemmar, både musikalsk og sosialt.

## Referansar

## Bakgrunnsstoff
* Nettstaden til Gjesdal Brass Band
Lindblad Cove

**Lindblad Cove** er ei vik mellom Almond Point og Auster Point i Charcot Bay på Trinityhalvøya. Ho vart namngjeven av Advisory Committee on Antarctic Names (US-ACAN) i 1995 til minne om Lars-Eric Lindblad (1927–94), ein pioner innan turisme i Antarktis. Lindblad leia det første cruiset til Antarktis i 1966 og var leiar for utviklinga av turisme i området med omsyn til miljøet.
Odrin Bay

**Odrin Bay** (bulgarsk *Одрински залив*, ‘Odrinski Zaliv’) er ei 10&nbsp;km brei vik som trengjer 7&nbsp;km Nordenskjöld Coast i Graham Land i Antarktis. Ho ligg sørvest for Fothergill Point.

Vika er kalla opp etter busetnadane Odrintsi nordaust og sør i Bulgaria.

## Kjelder

* Odrin Bay. SCAR Composite Antarctic Gazetteer.
Orne Harbour

**Orne Harbour** er ei vik i Antarktis på vestkysten av Graham Land vest for Mount Fourcade, og 2 nautiske mil (3,7&nbsp;km) sørvest for Cape Anna. Ho vart oppdaga av Belgica-ekspedisjonen under Gerlache i 1898. Namnet «Orne Harbour» vart truleg nytta av norske kvalfangarar, fordi det vart nytta av den skotske geologen David Ferguson under den geologiske undersøkinga hans ombord på kvalbåten «Hanka» i 1913.

## Kjelder
Oscar Cove

**Oscar Cove** er ei vik like vest for Garzon Point sør i Paradise Harbor ved Danco Coast i Graham Land. Vika vart kalla Caleta Oscar av Den argentinske antarktisekspedisjonen 1949–50 etter førenamnet til nestkommanderande på ekspedisjonsskipet «Chiriguano», som vart nytta til kartlegginga av området. 

## Kjelder
Caleta Oviedo

** Caleta Oviedo** er ei vik på nordaustenden av Seymour Island, søraust for Cape Wiman. Vika was kalla Caleta Oviedo i 1979 etter ein argentinsk sjømann som døydde i Antarktis. 

|
Palakariya Cove

**Palakariya Cove** (bulgarsk *залив Палакария*, ‘Zaliv Palakarija’) er ei 3,2&nbsp;km brei vik som trengjer 2&nbsp;km inn på nordvestkysten av Île Liège i Antarktiske Arkipel i Antarktis. Ho har innløp sør for Bebresh Point.

Vika er kalla opp etter Palakarija vest i Bulgaria.

## Kjelder
* Palakariya Cove. SCAR Composite Gazetteer of Antarctica.
Ploski Cove

**Ploski Cove** (bulgarsk *залив Плоски*, *Zaliv Ploski*) er ei 1&nbsp;km brei vik som trengjer 900 m inn på nordaustkysten av Tower Island i Antarktiske Arkipel i Antarktis like nord for Harmanli Cove og aust for Mindya Cove.  Ho har innløp nordvest for Traverso Point. 

Vika er kalla opp etter busetnaden Ploski sørvest i Bulgaria.

## Kjelder
* Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
* SCAR Composite Gazetteer of Antarctica.
Masahiko Harada

**Masahiko Harada** () er ein  japansk, tidlegare skihoppar frå Kamikawa på Hokkaido. Han vann to VM-gull, fyrst i Falun 1993 i normalbakken og sist i Trondheim 1997 i storbakken. Under vinter-OL 1998 i Nagano sikra han OL-gull for Japan i laghopping. Mellom 1993 og 1999 vann Harada ni medaljar i ulike ski-VM og vinter-OL; fem av medaljane var individuelle prestasjonar, dei fire andre vann han i lag med hoppkameratar frå Japan. Han deltok i alle vinterolympiadane frå 1992 og 2006.

## Karriere
Harada vart nummer fire i den tysk-austerrikske hoppveka 1992/93, noko som skulle verte hans beste plassering i hoppveka. Under verdsmeisterskapen 1993 i Falun overraska han stort, etter å ha vorte nummer fire i storbakken gjekk han heilt til topps i normalbakken.

Harada vert mellom anna hugsa for kollapsen i avslutninga av laghopptevlinga under OL på Lillehammer i 1994. Det japanske laget leia suverent før det siste hoppet i den store bakken. Harada, ankermannen, hadde hoppa 122 meter i sitt fyrste hopp og trong berre å hoppe om lag 105 meter i siste omgangen for å sikre gullet. Harada feila og landa på 97,5 meter, dermed gjekk OL-gullet til Tyskland.

Fyrst i desember 1995 vann Harada sitt fyrste verdscuprenn. Sidan i same sesongen gjekk han til topps i ytterlegare tre renn, medan dei siste fem verdscupsigrane kom i OL-sesongen 1997/98. I mellomtida vann Harada eit nytt, noko overraskande verdsmeisterskap i skihopping, då han i Trondheim i 1997 vann hopprennet i storbakken under ski-VM i Trondheim. Tidlegare i meisterskapen hadde han teke sølvmedaljen i normalbakken, berre overgått av Janne Ahonen frå Finland, og han hadde vunne sølv i laghoppinga.

I 1998 fekk Harada bronsemedaljen i storbakke-tevlinga under OL, som gjekk i heimlandet hans. Berre landsmannen Kazuyoshi Funaki og Jani Soininen frå Finland hoppa betre. Harada vart dessutan nummer fem i normalbakken. I same meisterskapen fekk Harada atter sjansen til å vinne OL-gull i laghopp. Det fyrste hoppet hans målte berre 79,5 meter og laget fall frå fyrste- til fjerdeplass. I sitt andre hopp klemde han til med bakkerekord; 137 meter. Lagkameraten Kazuyoshi Funaki sikra så gullet med eit hopp på 125 meter, den fyrste olympiske gullmedaljen i hopp for Japan sidan OL i Sapporo 1972. Dei andre på laget var Takanobu Okabe og Hiroya Saitō. Sesongen 1997/98 vart Harada nummer fire i den totale verdscupen, hans beste plassering i verdscupen nokon gong. 

Harada kom på bronseplass i hopprennet i normalbakken under ski-VM 1999 i Ramsau. Han var i same verdsmeisterskapen atter ein gong med på eit japansk lag som tok medalje i lagtevlinga, denne gongen eit VM-sølv.

Harada la opp i 2006.

### Verdscupsigrar

## Kjelder

**Denne artikkelen bygger på «[[:de:Masahiko Harada|Masahiko Harada]]» frå ,  den 23. november 2012.*  
 

## Bakgrunnsstoff

*Masahiko Harada i olympedia.org
Port Circumcision

**Port Circumcision** er ei vik på søraustsida av Petermann Island i Wilhelm Archipelago. Ho vart oppdaga 1. januar 1909 av Den franske antarktisekspedisjonen under Charcot, som namngav ho etter heilagdagen som blei markert, herrens omskjering, då ho først vart oppdaga. Vika var base for skipet «Pourquoi-Pas?» vinteren 1909.

## Kjelder
Providence Cove

**Providence Cove** er ei vik som grensar til isveggane som ligg ved foten av Remusbreen i sørausthjørnet av Nenyfjorden, langs vestkysten av Graham Land. Ho vart først grovt kartlagd i 1936 av British Graham Land Expedition (BGLE) under Rymill. Ho vart kartlagd på ny i 1940-41 av medlemmar frå U.S. Antarctic Service (USAS), og ho fekk dette namnet av dei fordi det såg ut til å vere lagnaden som gjorde at dei fann ein stad for East Base så lett og raskt. *Providence* er eit engelsk ord for «lagnad» eller «forsyn». Ein fann derimot etter kvart ut at basen likevel ikkje høvde seg som base.
Recess Cove

**Recess Cove** er ei vik på austsida av Charlotte Bay, langs vestkysten av Graham Land. Ho vart kartlagd av Falkland Islands Dependencies Survey (FIDS). *Recess* er eit engelsk ord for søkk eller bukt.
Retizhe Cove

**Retizhe Cove** (bulgarsk *залив Ретиже*, ‘Zaliv Retizje’) er ei 5.8&nbsp;km brei vik som trengjer 6,2&nbsp;km inn på sørkysten av Trinityhalvøya i Graham Land i Antarktis. Ho er ein del av Duse Bay mellom Boil Point i vest og Garvan Point i aust.

Vika er kalla opp etter elva Retizje i Pirinfjella sørvest i Bulgaria.

## Kjelder
* SCAR Composite Antarctic Gazetteer.
Petrel Cove

**Petrel Cove** er ei lita vik ved vestenden av Dundee Island mellom Welchness og Diana Reef. Vika ligg like ved den argentinske stasjon «Petrel», som vart oppretta i 1951-52, og som vika har fått namn etter. 

## Kjelder
Piccard Cove

**Piccard Cove** er ei vik mellom O'Neal Point i nordvest og Sophie Cliff i nordaust, og utgjer den sørlegaste delen av Wilhelmina Bay, langs vestkysten av Graham Land. Ho vart kartlagd av Belgica-ekspedisjonen under Gerlache, 1897-99. Ho vart namngjeven av United Kingdom Antarctic Place-Names Committee (UK-APC) i 1960 etter Auguste Piccard, ein sveitsisk fysikar som studerte stratosfæren og som nådde i høgd på 18&nbsp;km i ein hydrogenfyllt ballong i 1931.
Rum Cove

**Rum Cove** er ei vik på nordvestkysten av James Ross Island mellom Tumbledown Cliffs og Cape Obelisk. Ho fekk dette namnet i 1983 av United Kingdom Antarctic Place-Names Committee (UK-APC) fordi andre stadnamn i området er kalla opp etter alkoholhaldige drykk.
Saint Martha Cove

**Saint Martha Cove** er ei lita, nesten lukka vik på nordvestsida av Croft Bay, like sør for Andreassen Point på James Ross Island. Ho er nedteikna på eit argentinsk kart frå 1959, truleg etter St. Marta, syster til Maria og Lasarus.
Sally Cove

**Sally Cove** er ei vik på nordvestkysten av Horseshoe Island, utanfor Graham Land. Ho fekk dette namnet av United Kingdom Antarctic Place-Names Committee (UK-APC) fordi vika vart nytta av alle hundesledeturar som forlet øya frå den nærliggande Falkland Islands Dependencies Survey (FIDS)-stasjonen lenger nord. *Sally* er eit engelsk ord for «utfall».
Salvesen Cove

**Salvesen Cove** er ei vik heilt sør i Hughes Bay, langs vestkysten av Graham Land. Vika vart delvis skissert på kart laga under Belgica-ekspedisjonen under Gerlache, 1897-99. Ho vart truleg namngjeven av kvalfangarar som opererte i nærleiken etter Salvesen and Company, som var kvalfangarar frå Leith i Skottland.
Scree Cove

**Scree Cove** er ei vik på sørvestsida av Blaiklock Island i Graham Land. Ho vart kartlagd av Falkland Islands Dependencies Survey (FIDS) frå landmålingar og flyfoto, 1948–59, og kalla opp den iaugefallande steinura på sørsida av vika. «Steinur» heiter *scree* på engelsk.
Shelter Cove

**Shelter Cove** er ei lita vik på nordsida av Prince Gustav Channel, mellom Chapel Hill og Church Point på Trinityhalvøya. Namnet vart gjeve av United Kingdom Antarctic Place-Names Committee (UK-APC). Vika fekk dette namnet fordi ho er den einaste delen av denne kysten som gjev nok ly mot dei rådande sørvestlege vindane slik at ein kunne opprette ein god leirstad. *Shelter* er eit engelsk ord for «ly».

## Kjelder
Shumskiy Cove

**Shumskiy Cove** er ei vik sør i Hanusse Bay på nordvestsida av Arrowsmith Peninsula i Graham Land. Ho vart kartlagd av Falkland Islands Dependencies Survey (FIDS) frå landmålingar og flyfoto frå 1956-59. Ho vart namngjeven av United Kingdom Antarctic Place-Names Committee (UK-APC) etter Petr A. Sjumskij, ein russisk glasiolog som i 1955 gav ut ein viktig artikkel om petrologien til is. 

## Kjelder
Diskografien til vinnarane av Eurovision Song Contest

**Diskografien til vinnarane av Eurovision Song Contest** gjev oversyn over diskografien til vinnarane av Eurovision Song Contest.

## Kjelder

## Fotnotar
«Pourquoi-Pas?»

**«Pouquoi-Pas?» IV** (*Kvifor ikkje?*) var ein tremasta bark som vart bygd til den franske legen og utforskaren Jean-Baptiste Charcot og Den andre franske antarktisekspedisjonen hans i 1908–1910. Seinare vart skipa nytta på ei rekkje vitskaplege ekspedisjonar, hovudsakleg i arktiske strøk. Charcot omkom då skipet forliste den 16. september 1936 på veg frå Reykjavik til St. Malo.

## Historie
Etter å ha gjennomført ein ekspedisjon til Antarktis 1903–1905, byrja Charcot i 1907 å planleggje ein ny ekspedisjon. Ekspedisjonsskipet vart bygt i St. Malo av François Gautier og vart utstyrt med blant anna hjelpemotor, tre laboratorium og bibliotek. Frå 1908 til 1910 gjennomførte Charcot ein ekspedisjon til vestsida av Antarktishalvøya med overvintring på Petermann Island. Skipet vendte attende til Frankrike i 1910 lasta med vitskaplege prøvar. Ekspedisjonen hadde fullført kartlegging av Aleksanderøya og gjort fleire geografiske oppdaginga.

I 1912 vart «Pourquoi-Pas?» det første skuleskipet til den franske marinen. Frå 1918 til 1925 gjennomførte Charcot ei rekkje vitskaplege reiser til Nordatlanteren, Den engelske kanalen, Middelhavet og Færøyane, hovudsakleg for å studere petrologi og geologi i havdjupet ved hjelp av tråling.

Frå 1925 og utover fortsette Charcot å leie ekspedisjonar med «Pourquoi Pas?» i arktiske strøk, men han hadde ikkje lenger kommandoen over skipet. I 1926 utforska han austkysten av Grønland og førte tilbake mange fossil og prøver av insekt og flora.

I 1928 sette «Pourquoi-Pas?» ut for å leite etter det franske sjøflyet «Latham 47» med Roald Amundsen om bord, som sjølv var på leting etter italienaren Umberto Nobile som ingen hadde høyrt frå under forsøket på å krysse Nordpolen i luftskipet «Italia».

I 1934 utstyrte Charcot «Pourquoi-Pas?» for ein etnografisk studie på Grønland, leia av Paul-Émile Victor som var eit år i Angmagssalik saman med inuittfolket. Året etter vende Charcot tilbake med skipet for å oppsøkja Victor og følgjet hans, og byrja å kartleggje regionen. Den 16. september same år slapp skipet  så vidt unna eit kraftig lågtrykk som herja kysten av Island.

Den 13. september 1936 kom «Pourquoi-Pas?» fram til Reykjavik for å bunkre etter å ha levert vitskapleg utstyr til Victors ekspedisjon. Skipet gjekk vidare mot St. Malo to dagar seinare, med den 16. september kom skipet ut for ein storm og gjekk på eit rev utanfor Mýrar ved Álftanes på vestkysten av Island. 23 menn gjekk ned med skipet, og ytterlegare 17 omkom før hjelpa nådde fram. Den einaste som overlevde var rormannen Eugène Gonidec. Den 69 år gamle Charcot var blant dei omkomne.

Pourquoi Pas Point og Pourquoi Pas Island vart seinare kalla opp etter skipet.

## Kjelder

**Denne artikkelen bygger på «[[:nb:«Pourquoi-Pas?»|«Pourquoi-Pas?»]]» frå ,  den 23. november 2012.* 
*** oppgav desse kjeldene:*

## Bakgrunnsstoff
*  Le Pourquoi-Pas? Gabiers de la Chimère
*   Le Pourquoi Pas? en Antartique Pourquoi Pas L'Antartique
*  Rapport sur les circonstances du naufrage du "Pourquoi-pas?" Rapport om forliset av Eugène Gonidec, den eneste overlevende
Skontorp Cove

**Skontorp Cove** er ei vik i Paradise Harbor, som ligg 2 nautiske mil (3,7&nbsp;km) søraust for Bryde Island langs vestkysten av Graham Land. Ho er kalla opp etter Edvard Skontorp, ein dyktig norsk kvalskyttar, som var kaptein på ein kvalbåt for Salvesen and Co. frå Leith i Skottland.

## Kjelder
Edvard Skontorp

**Edvard Skontorp** (f. 1885) var ein norsk kvalfangar. Han vart skyttar 22 år gammal i 1907 og gjorde teneste som skyttar i alle sesongane fram til 1948-1949. Han var tilsett i fleire av dei store kvalfangstselskapa og var òg fangstbestyrar i fleire sesongar, mellom anna for Salvesen and Co. i Leith i Skottland. Han var kjend som ein dugande skyttar og for dette vart Skontorp Cove eller Skontorpvika på Bryde Island utanfor Graham Land i Antarktis kalla opp etter han. Vika vart nytta som ankringsplass for kvalkokeria til Salvesen i 1910-åra.

Skontorp arbeidde 1919-1922 for Tønsberg Hvalfangeri frå Husvik på Sør-Georgia.

## Kjelder
Slomer Cove

**Slomer Cove** (bulgarsk *залив Сломер*, ‘Zaliv Slomer’) er ei 11,2&nbsp;km brei vik som trengjer 5.9&nbsp;km inn på nordvestkysten av Trinityhalvøya på Den antarktiske halvøya sør for Kapp Kjellman og nord for Auster Point.

Vika er kalla opp etter busetnaden Slomer nord i Bulgaria.

## Kjelder

* Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
* SCAR Composite Antarctic Gazetteer.
Smokinya Cove

**Smokinya Cove** (bulgarsk *залив Смокиня*, ‘Zaliv Smokinya’) er ei 3,5&nbsp;km brei vik ved Prince Gustav Channel som trengjer 2,2&nbsp;km søraustkysten av Trinityhalvøya i Graham Land i Antarktis. Ho har innløp nord for Azimuth Hill.

Vika er kalla opp etter kystbyen Smokinja søraust i Bulgaria.

## Kjelder

* SCAR Composite Antarctic Gazetteer.
South Bay på Doumer Island

**South Bay** er ei 1,7&nbsp;km brei vik som trengjer 2,8 km inn mellom Cape Kemp og Py Point på sørvestkysten av Île Doumer i Antarktiske Arkipel i Antarktis. Ho vart kartlagd av British Graham Land Expedition i februar 1935 og fekk dette namnet etter plasseringa på øya (Sørvika). Den austlege delen av vika har spesiell vernestatus. På sørsida ligg den chilensk forskingstasjonen Yelcho, som er eigd av Det chilenske antarktiske instituttet og som berre er i drift om sommaren.

## Kjelder

**Denne artikkelen bygger på «[[:en:South Bay (Doumer Island)|South Bay (Doumer Island)]]» frå ,  den 23. november 2012.* 
*** oppgav desse kjeldene:*
Thomson Cove

**Thomson Cove** er ei vik som ligg like nord for Etiennefjorden i Flandres Bay, langs vestkysten av Graham Land. Ho vart først kartlagd og namngjeven «Baie Thomson» av Den franske antarktisekspedisjonen under Charcot, 1903–05, etter Gaston-Arnold-Marie Thomson (1848–1932), ein fransk politikar som var marineminster i 1905.
Blechnum discolor

***Blechnum discolor*** ('kronebregne', maori *kiokio*) er ei art bregnar i bjønnkamfamilien. Denne arten er endemisk på New Zealand. Som opplyst hos C. Michael Hogan veks denne arten i ei rekkje skogssamfunn på mange ulike stadar på New Zealand, og er stundom ein dominerande plante i underskogen.

Sporane vert danna på spesialiserte bregneblad. Desse er meir oppreiste, med ein mørk og vissen utsjånad.

## Sjå òg
* *[[Astelia trinervia]]*
* *[[Blechnum filiforme]]*
* *[[Blechnum fluviatile]]*

## Kjelder

; Referansar 

;Bibliografi
* C. Michael Hogan. 2009. ''Crown Fern: Blechnum discolor'', Globaltwitcher.com, ed. N. Stromberg
* Primitive Plants. 2009. ''True Ferns''

**Denne artikkelen bygger på «[[:en:Blechnum discolor|Blechnum discolor]]» frå ,  den 23. november 2012.*
Unwin Cove

**Unwin Cove** er ei vik like søraust for Toro Point på Trinityhalvøya. Vika vart kartlagd av Den chilenske antarktisekspedisjonen, 1947–48, som namngav ho etter løytnant Tomas Unwin Lambie, ein marineoffiser på denne ekspedisjon og skipskaptein i 1949-50 og 1950-51,
Bukhta Akkuratnaja

**Bukhta Akkuratnaja** er ei lita vik 5 km aust-søraust for Nadeždyhalvøya, på nordsida av Vassfjellet i Dronning Maud Land. Ho vart først fotografert frå lufta av Den tredje tyske antarktisekspedisjonen, 1938&ndash;39. Ho vart kartlagd av Den sovjetiske antarktisekspedisjonen i 1961 og namngjeven av dei (Akkuratvika).

## Kjelder

**Denne artikkelen bygger på «[[:en:Bukhta Akkuratnaja|Bukhta Akkuratnaja]]» frå ,  den 23. november 2012.* 
*** oppgav desse kjeldene:*
***
Dokkene

**Dokkene** er to viker like nordvest for Hamna på vestsida av Langhovde, langs austkysten av Lützow-Holmbukta i Dronning Maud Land i Antarktis. Dei vart kartlagde av norske kartografar frå flyfoto tekne under Lars Christensen-ekspedisjonen, 1936–37, og gjevne det skildrande namnet Dokkene.

## Kjelder
Fukuro-ura

**Fukuro-ura** er ei vik, 1&nbsp;nautisk mil sørvest for Langskallane, på Langhovde langs kysten av Dronning Maud Land i Antarktis. Ho vart kartlagd frå landmålingar og flyfoto tekne under Den japanske antarktisekspedisjonen (JARE), 1957–62. Namnet Fukuro-ura (Hukuro Ura), tyder «taskevika», og vart godkjent av hovudkvarteret til JARE i 1972.

## Kjelder
Thomas Cove

**Thomas Cove** er ei vik sør for Haigh Point på Danco Coast. Ho vart kartlagd av Falkland Islands Dependencies Survey (FIDS), 1956-57. Ho vart namngjeven av United Kingdom Antarctic Place-Names Committee (UK-APC) i 1985 etter Joan Ena Thomas, ein personleg assistent for sekretæren i UK-APC, Polar Regions Section, Foreign and Commonwealth Office frå 1948-62.
Instituto Antártico Chileno

**Instituto Antártico Chileno** eller **INACH** (norsk *Det chilenske antarktisinstituttet*) er eit offentleg institutt i Chile som har ansvar for å styre og koordinere vitskaplege aktivitetar i Chilensk Antarktis. Det er den nasjonale operatøren i Antarktis og har ei aktiv rolle i saker som omhandlar Antarktis. 

## Kjelder

**Denne artikkelen bygger på «[[:en:Instituto Antártico Chileno|Instituto Antártico Chileno]]» frå ,  den 23. november 2012.*  

## Bakgrunnsstoff
* Offisiell nettstad
Håhellerskarvet

**Håhellerskarvet** er eit breitt, delvis isdekt fjell mellom Austre Skorvebreen og Lundebreen i Mühlig-Hofmannfjella i Dronning Maud Land i Aust-Antarktis. Fjellet har ei høgd på 2910 meter over havet

Andre nærliggande geografiske detaljar er: 
***Håhelleren** (), ei heller på nordsida av Håhellerskarvet.
***Håhelleregga** (), ein fjellrygg like nord for Håhellerskarvet.
***Håhellerbotnen** (), ein stor dalbotn på austsida av Håhelleregga.
*Jøkulkyrkja (, ein brei, isdekt fjelltopp like aust for Lundebreen.

Alle desse vart kartlagde frå landmålingar og flyfoto under Den sjette norske antarktisekspedisjonen (1956–60).

## Kjelder
Jurpollen

**Jurpollen** er ei vik på nordsida av Aust-Ongul. Ho vart først kartlagd av norske kartografar frå flyfoto teken under Lars Christensen-ekspedisjonen, 1936-37 og namnet vart foreslått av Hansen i 1946. Ho vart kartlagd av Den japanske antarktisekspedisjonen (JARE), 1957, og av dei kalla Kitano-ura (Nordvika).
Langpollen

**Langpollen** er ei lang, smal vik nordvest på Skarvsnes på austsida av Lützow-Holmbukta. Ho vart kartlagd av norske kartografar frå flyfoto tekne under Lars Christensen-ekspedisjonen, 1936–37 og namngjeven av dei.

## Kjelder
Mizukuguri Ura

**Mizukuguriura** er ei vik på austsida av Lützow-Holmbukta i Dronning Maud Land. Ho ligg på vestsida av Langhovde 1&nbsp;km vest for Langskallane. Det vart dykka her under Den japanske antarktisekspedisjonen (JARE) i februar 1968 og namnet «Mizukuguri Ura» (Dykkevika) vart gjeven av JARE i 1972. 

## Kjelder